Când ne gândim la un lider puternic,
ne imaginăm un căpitan ce ne deschide drumul fără ezitare,
prin provocări și situații complexe.
Liderii siguri pe ei și neșovăielnici,
care au informație și experiență,
au fost mult timp aclamați atât în afaceri cât și în politică.
Însă uneori, ca în cazul prezent,
apare o criză atât de nouă și de urgentă
încât spulberă tot ceea ce credeam că știm.
[Felul în care lucrăm]
[Realizat cu sprijinul lui Dropbox]
Un lucru e sigur:
cu cât vin mai multe bulversări
în această lume cu totul interconectată,
o manifestație politică,
un video devenit viral, un tsunami îndepărtat,
sau un virus minuscul pot trimite unde de șoc în toată lumea.
Răsturnările de situație produc teamă,
iar oamenii, confrunțați cu ea, tânjesc după siguranță.
Asta îi poate conduce pe lideri
spre clișeele obișnuite de putere, încredere, fidelitate,
însă nu va da roade.
Manualul liderilor trebuie schimbat.
În primul rând, acest tip de conducere
necesită o comunicare transparentă și frecventă.
Dar cum poate un lider să conducă în situații atât de nesigure?
Când lucrurile sunt așa de neclare?
Fie că ești director executiv, prim-ministru, director administrativ
sau chiar director de școală,
într-o situație de criză trebuie să arborezi umilința.
Când știi așa de puțin,
nu ajută cu nimic să pretinzi că ai soluții.
Într-o situație de criză, liderii trebuie să fie transparenți
cu privire la ceea ce știu și ceea ce nu știu.
În mod paradoxal, această sinceritate creează o mai mare siguranță psihologică
în rândul oamenilor, și nu invers.
De exemplu, când pandemia de Covid a lovit puternic companiile aeriene,
CEO-ul de la Delta Airlines,
Ed Bastian,
a intensificat comunicarea cu angajații
deși avea așa de puțină claritate
cu privire la drumul de urmat, și rezultatele puteau fi dezastruoase.
La un moment dat în 2020,
având pierderi de peste 100 milioane $ pe zi,
ar fi fost mai ușor pentru Bastian
să aștepte să aibă mai multe informații înainte de a trece la acțiune.
Dar liderii eficienți, în timpul crizei,
nu stau ascunși în umbră.
De fapt, citându-l pe Bastian,
este cu mult mai important să comunici
când nu ai răspunsurile decât atunci când le ai.
În al doilea rând: acționează rapid, chiar dacă informațiile sunt incomplete.
A recunoaște că nu ai toate răspunsurile
nu înseamnă să eviți acțiunea.
Deși este normal să dorești mai multă informație,
a trece rapid la acțiune e deseori singurul mod de a o obține.
Mai rău, lipsa de acțiune face oamenii să se simtă nesiguri și pierduți.
Când primul ministru al Noii Zeelande, Jacinda Ardern,
a prezentat un sistem de alertă cu patru nivele
foarte devreme în criza Covid-19,
nu avea suficiente informații pentru a stabili nivelul.
În ciuda acestui lucru, ea nu a ezitat să comunice națiunii sale
existența acestei amenințări.
Mai întâi, ea a fixat nivelul la doi,
pentru ca după două zile să-l schimbe la patru din cauza creșterii cazurilor.
Acest lucru a declanșat carantina națională,
care fără îndoială a salvat nenumărate vieți.
Mai târziu, când cazurile au început să scadă,
ea a luat alte decizii
în conformitate cu aceste noi infomații.
În al treilea rând: liderii trebuie să aibă un țel și valori ferme.
Chiar și atunci când scopul sau situația se schimbă.
Valorile sunt lumina ta călăuzitoare
când totul este nesigur.
Dacă îți pasă de opinia clienților,
nu renunța la valoarea aceasta în timp de criză.
Dacă sănătatea și siguranța sunt valorile tale de bază,
așază-le în centrul oricărei decizii pe care o iei.
Pentru a realiza asta, trebuie să fii foarte transparent
cu privire la valorile tale.
În acest fel, statornicia ta se va vădi
în valorile tale, nu în planurile tale.
Scopul clar al primului ministru Ardern
a fost protejarea vieții oamenilor.
Chiar dacă obiectivul imediat s-a schimbat din prevenirea bolii
în pregătirea sistemului de sănătate
și în cele din urmă, consolidarea economiei.
Ultimul punct: împarte puterea cu alții.
Din instinct, noi ținem și mai strâns frâiele în mână în timp de criză,
însă această strategie e dăunătoare.
Unul din cele mai bune moduri de a arăta că ești un lider bun,
deși pare ilogic,
este să împarți puterea cu cei de lângă tine.
Acest lucru înseamnă să ceri ajutor.
Și să arăți clar că nu poți singur.
Lucrul acesta duce la inovație
și le dă oamenilor simțământul că au un scop.
Nu e nimic mai rău într-o criză
decât să ai simțământul că nu poți face nimic să ajuți.
Într-o criză, oamenii îl urmează pe acest fel de lider nou
pentru că au încredere
nu în harta lui, ci în busola lui.
Ei cred că acesta a ales direcția cea bună
conform informațiilor disponibile
și că va continua să se informeze.
Mai mult decât orice, oamenii au încredere în el
și vor să îl ajute să găsească drumul din nou și din nou.